Ο **Ρότζερ Μόρτιμερ, 2ος κόμης του Μαρς και 4ος βαρόνος των Μόρτιμερ** (11 Νοεμβρίου 1328 - 26 Φεβρουαρίου 1360) Άγγλος ευγενής και πολέμαρχος στη διάρκεια του Εκατονταετούς Πολέμου και 2ος Κόμης του Μαρς ήταν γιος του ευγενούς Εδμόνδου Μόρτιμερ και της Ελισάβετ του Μπάντλσμιρ, εγγονός του Ρότζερ Μόρτιμερ, 1ου κόμη του Μαρς. Τα εδάφη από την οικογένεια Μόρτιμερ κατασχέθηκαν μετά την εξέγερση και την εκτέλεση του 1ου κόμη (1330), ακολούθησε την επόμενη χρονιά ο πρόωρος θάνατος του γιου του Εδμόνδου (1331) που ήταν πατέρας του Ρότζερ. Ο Ρότζερ είχε σε μικρή ηλικία ελάχιστες πιθανότητες να ανακτήσει τα εδάφη και τους τίτλους της οικογένειας του.

Αποκατάσταση των τίτλων
-----------------------

Η αποκατάσταση του ξεκίνησε αργότερα σταδιακά, δέχτηκε αρχικά το Ράντνορ (1342) και την επόμενη χρονιά την οικογενειακή βαρονία του Γουίγκμορ στο Χερεφορντσάιρ. Διακρίθηκε σε πολλές εκστρατείες στους Γαλλικούς πολέμους όπως στη *μάχη του Κρεσί* (26 Αυγούστου 1346) και στην εκστρατεία του 1347. Του δόθηκε η μίσθωση των εδαφών, συμμετείχε μαζί με άλλους ευγενείς στην ίδρυση του Τάγματος της Περικνημίδας και κλήθηκε στο Κοινοβούλιο σαν βαρόνος (1348). Από το 1354 οι τύχες της οικογένειας που είχε πέσει σε αφάνεια μετά την εκτέλεση του πρώτου κόμη άρχισαν σταδιακά να αναστρέφονται, την επόμενη χρονιά ο Ρότζερ κλήθηκε από το Κοινοβούλιο σαν *κόμης του Μαρς*. Το 1354 δέχτηκε σημαντικούς διορισμούς ανάμεσα στους οποίους *Κοντόσταυλος του κάστρου του Ντόβερ*, *Φύλακας του Κίνκε Πόρτς* και συνόδευσε τον Εδουάρδος Γ΄ της Αγγλίας στην εκστρατεία του στη Γαλλία. 

Η γιαγιά του Ιωάννα του Τζένβιλ, 2η βαρόνη του Τζένβιλ και σύζυγος του 1ου κόμη πέθανε (19 Οκτωβρίου 1356) και ο Ρότζερ κληρονόμησε τις τεράστιες εκτάσεις της ανάμεσα στις οποίες βρισκόταν το *κάστρο του Λάντλοου* το οποίο έγινε η έδρα των Μόρτιμερ. Την επόμενη χρονιά έγινε μέλος του βασιλικού Συμβουλίου και ορίστηκε Κοντόσταυλος στα κάστρα του Μοντγκόμερυ, του Μπρίντγκνορθ, του Σροπσάιρ και του Κορφ στο Ντόρσετ.
Τη διετία 1359 - 1360 έγινε Κοντόσταυλος στην εκστρατεία του Εδουάρδου Γ΄ στη Γαλλία, πολέμησε στην αποτυχημένη πολιορκία του Ρενς και στην κατάληψη της Οσέρ, οι Αγγλικές δυνάμεις μετακινήθηκαν στη Βουργουνδία εκεί ο Ρότζερ πέθανε αιφνίδια και πρόωρα κοντά στην Αβαλόν.

Οικογένεια
----------

Με τη σύζυγο του Φιλίππη Μοντάγκου (1332–1381), κόρη του Γουίλιαμ Μοντάγκου, 1ου κόμη του Σόλσμπερι και της Αικατερίνης Γκράντινσον απέκτησε :

* Ρότζερ Μόρτιμερ, πέθανε νέος
* Εδμόνδος Μόρτιμερ, 3ος κόμης του Μαρς
* Μάρτζερυ Μόρτιμερ.
* Τζανέτ Γκρέυ, παντρεύτηκε τον Άντριου Γκρέυ, τον πατέρα του Άντριου Γκρέυ, 1ου λόρδου του Γκρέυ

Ο Μόρτιμερ είχε τουλάχιστον άλλον έναν νόθο γιο : 

* Σερ Τόμας Μόρτιμερ, διετέλεσε αναπληρωτής για λογαριασμό του ανιψιού του Ρότζερ Μόρτιμερ, 4ου κόμη του Μαρς στην Ιρλανδία (1282 - 1283) και παραβρέθηκε στη δική για τη δολοφονία του στρατηγού του Ριχάρδου Β΄ της Αγγλίας Σερ Τόμας Μολινό μετά τη *μάχη του Ράντκοτ Μπριτζ* (1387).

Σύμβολα
-------

Τα σύμβολα του Ρότζερ Μόρτιμερ ήταν ένα Εραλδικό σύμβολο κενό στο κέντρο, με εναλλαγή γραμμών σε μπλε και χρυσό χρώμα οριζόντιες στη βάση και κάθετες στην κορυφή.

Παραπομπές
----------

1. ↑  Thomas Tout: *Mortimer, Roger de (1327-1360) (DNB00)*.
2. 1 2 3 4  «Kindred Britain»
3. ↑  «Oxford Dictionary of National Biography». (Αγγλικά) *Oxford Dictionary of National Biography*. Oxford University Press. Οξφόρδη. 2004.
4. ↑  Beltz 1841, p. cxlix.
5. ↑  Browning, Charles Henry. The Magna Charta Barons and Their American Descendants, Together with the Pedigrees of the Founders of the Order of Runnemede Deduced from the Sureties for the Enforcement of the Statutes of the Magna Charta of King John. Baltimore: Genealogical Pub. 1969. Print. page 250
6. ↑  Dunn, Alistair The Politics of Magnate Power in England and Wales 1389-1413 Oxford Historical Monographs 2003 p.56

Πηγές
-----

* Beltz, George Frederick (1841). Memorials of the Order of the Garter. London: William Pickering.
* Dunn, Alistair The Politics of Magnate Power in England and Wales 1389-1413 Oxford Historical Monographs 2003
* R. R. Davies, ‘Mortimer, Roger (VI), second earl of March (1328–1360)’, Oxford Dictionary of National Biography, Oxford University Press, Sept 2004

|  |
| --- |
| Ρότζερ Μόρτιμερ, 2ος κόμης του Μαρς **Μόρτιμερ****Γέννηση:** 11 Νοεμβρίου 1328 **Θάνατος:** 26 Φεβρουαρίου 1360 |
| ΠροκάτοχοςΚατάσχεσηΠροηγούμενος κάτοχος : Ρότζερ Μόρτιμερ | **Κόμης του Μαρς**1348 - 1360 | ΔιάδοχοςΕδμόνδος Μόρτιμερ |